**Zapisnik sa 1. sjednice Vijeća učenika**

**Dnevni red:**

* Sadržaj rada Vijeća učenika 2023./2024.
* Izbor predsjednika i zamjenika Vijeća učenika za školsku godinu 2023.2024.
* Upoznavanje s važnim dokumentima škole
* Prijedlog plana aktivnosti Vijeća učenika za školsku godinu 2023./2024.
* Razno

Na početku sjednice pedagoginja Ema Šimunović i psihologinja Nikolina Čiš pozdravile su sve prisutne, najavile dnevni red te utvrdile nazočnost.

1. Pedagoginja i psihologinja upoznale su učenike sa sadržajem rada Vijeća učenika. Vijeće učenika promiče interese učenika i predlaže mjere za poboljšanje rada, raspravlja i daje prijedloge o svim važnim pitanjima vezanima za prava, odgovornosti, obveze i interese, a čine ga predstavnici svih razrednih odjeljenja.

2. Nazočni predstavnici razreda izabrali su predsjednicu Vijeća učenika Karin Š., te njenu zamjenicu Lanu Č.

3. Pedagoginja je zamolila učenike da aktivno sudjeluju u prikazu sadržaja Školskog Kurikuluma i Godišnjeg plana i programa rada za ovu školsku godinu jer oni predstavljaju značajne dokumente škole. Školski kurikulum pruža mnogobrojne mogućnosti učenicima za uključivanjem u planirane aktivnosti izvan samog nastavnog procesa. Psihologinja je naglasila potrebu da svaki predstavnik razreda potakne na razrednom satu razgovor i pregled Školskog kurikuluma i motivira učenike za uključivanje u predviđene sadržaje. Učenici su zajedno pregledali što im se sve nudi u području dodatne, dopunske, izvanučioničke i terenske nastave. Posebnu pažnju Vijeće je usmjerilo na Kućni red škole te su dobili uputu da isti prouče na satima razredne zajednice.

4. Posljednja točka dnevnog reda bila je prijedlog plana aktivnosti Vijeća učenika za školsku godinu 2023./2024. Učenici su upoznali pedagoginju i psihologinju s aktualnom problematikom u razredima i školi te će se u skladu s tim potrebama planirati daljnja aktivnost Vijeća.

Zapisnik izradila:

Ema Šimunović, mag.paed.